Diari Oficial de la Generalitat Valenciana


Sumari del DOGV 9589, del 05-05-2023 (2023/4680)

Extracte de la Resolució de 19 d'abril de 2023 de la Consellera d'Educació, Cultura i Esport, per la qual es convoquen les subvencions destinades a la promoció de l'ús del valencià en l'àmbit festiu: llibres de Fogueres i llibres de Moros i Cristians, per a l'any 2023.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9589

Data del DOGV
:   05-05-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/4680


Data del document
:   19-04-2023

Organisme emissor
:   Conselleria d'Educació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Cultura i Esport
    * ajuda pública

Extracte de la Resolució de 19 d'abril de 2023 de la Consellera d'Educació, Cultura i Esport, per la qual es convoquen les subvencions destinades a la promoció de l'ús del valencià en l'àmbit festiu: llibres de Fogueres i llibres de Moros i Cristians, per a l'any 2023. [2023/4680]  
 BDNS (identif.): 690783.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/690783).   
   
Primer. Entitats beneficiàries  
Les comissions de festes de les Fogueres i Moros i Cristians, durant l'any 2023 que estiguen legalment constituïdes, inscrites en el registre corresponent de l'administració, que complesquen els preceptes i requisits establits en l'Ordre 90/2016, que aprova les bases reguladores d'aquesta Resolució.  
  
Segon. Objecte  
Les ajudes van dirigides a subvencionar l'edició en valencià dels llibres de les festes de les Fogueres i Moros i Cristians en què participa l'entitat sol·licitant.  
  
Tercer. Bases reguladores  
Ordre 90/2016, de 27 de desembre, de la Conselleria d'Educació, Investigació, Cultura i Esport, per la qual s'aproven les bases reguladores i el procediment per a la concessió de subvencions destinades a la promoció de l'ús del valencià en l'àmbit festiu.  
  
Quart. Quantia  
L'import global màxim que podrà assignar-se en concepte de subvenció per aquesta convocatòria serà de 124.000 euros.  
  
Les subvencions tindran la dotació econòmica següent:  
a) Modalitats: llibres de les Fogueres.  
Es convoquen 55 subvencions per a llibres de les Fogueres amb una dotació total de 74.000.  
b) Modalitat: llibres de Moros i Cristians.  
Es convoquen 25 subvencions per a llibres Moros i Cristians amb una dotació total de 50.000 euros.  
  
Cinqué. Termini de sol·licitud  
a) Llibres de les Fogueres.  
El termini de presentació de sol·licituds s'iniciarà l'endemà de la publicació d'aquesta convocatòria en el DOGV i finalitzarà el 24 de maig de 2023.  
El termini de presentació dels llibrets editats s'iniciarà l'endemà de la publicació d'aquesta convocatòria i finalitzarà el 30 de maig de 2023.  
  
b) Llibres de Moros i Cristians.  
El termini de presentació de sol·licituds i dels llibrets editats s'iniciarà l'endemà de la publicació d'aquesta convocatòria en el DOGV i finalitzarà el 13 d'octubre de 2023.  
  
València, 19 d'abril de 2023.- La consellera d'Educació, Cultura i Esport: Raquel Tamarit Iranzo.